**Tiedotusjaoston toimintakertomus 2017**

UPS:n tiedotusjaostoon ovat vuonna 2017 kuuluneet Raija Herrala-Nurmi (pj) ja Juha Svahn.

Toiminnassa merkittävin muutos on ollut keskittyminen sähköiseen viestintään ja luopuminen UPS-Uutisten julkaisemisesta syyskokouksen 2016 päätöksellä. Seuran nettisivut päivitettiin keväällä 2017 uuteen ohjelmaversioon, sivuja järjesteltiin uudelleen ja aineistoa on päivitetty. Omasta lehdestä luopuminen on aiheuttanut myös ongelmia niille seuran jäsenille, joille sähköinen viestintä ja sen seuraaminen ei ole totuttu tapa.

**Nettisivut ja Facebook**

UPS:n nettisivuilla on olennainen merkitys tiedottamisessa, sillä sivuilla vieraillaan vuosittain noin 10 000 kertaa. Touko-kesäkuussa UPS:n kotisivut päivitettiin Sporttisaitin uuteen versioon, jossa on mahdollista käyttää mm. enemmän kuvia ja monipuolistaa sisältöä esimerkiksi sosiaalisen median lisäosilla. Sivujen ulko-asua ja rakennetta on uudistettu ja sivuille saadaan nyt monipuolisemmin sisältöä. Nettisivuilla vieraillaan yhä enemmän mobiileilla päätelaitteilla (älypuhelimet, tabletit) ja uudet sivut toimivatkin paremmin nykyajan vaatimuksiin. Lisäksi yhtenä muutoksena on kalenteriominaisuus tapahtumista ilmoittamiseen. Kaikki kotisivujen aineisto käytiin läpi ja tietoja päivitettiin. Sisältöä järjesteltiin uudelleen isompiin kokonaisuuksiin helpommin löydettäväksi. Uusitun version myötä UPS sai mahdollisuuden useisiin ominaisuuksiin. Esimerkiksi kotisivujen kautta olisi mahdollista avata keskustelu- tai myyntipalstoja, mutta näitä ominaisuuksia ei otettu käyttöön vielä tässä vaiheessa.

Helmi-marraskuun välisenä aikana kotisivujen Ajankohtaista-palstalla on julkaistu ainakin 37 tiedotetta ja uutista. (Luettelo liitteenä.) Jos tavoitteena pidetään, että veneilykauden aikana kotisivuilla pitäisi kävijöiden kiinnostuksen ylläpitämiseksi olla uutta luettavaa vähintään kerran viikossa, niin keskimäärin tavoite toteutui. Tiedotteet koskivat kaikkea UPS:n toimintaa. Listassa ei ole mukana sitä esim. talkoisiin ja juniorien toimintaan liittyvää tiedotusta, joka tapahtuu muilla kanavilla. Niistä tiedotusjaosto ei pysty tekemään yhteenvetoa.

Suurin osa Ajankohtaista-palstan aineistosta on jaettu myös UPS:n Facebook-sivulle, missä erityisesti paviljongin ravintoloitsija-hakuun liittyvää juttua ja juniorien toimintaa on jaettu ahkerasti eteenpäin. (FB:n tilasto viestin nähneistä on jopa 1000-9500 henkilöä.) Facebookissa on lisäksi jaettu eri tapahtumien yhteydessä mm. paljon valokuvia, videoita ja tuloksia. Keväällä 2018 sivuja seuraa n. 250 FB:n käyttäjää pysyvästi ja heidän tykkäystensä ja jakojensa kautta vaihteleva määrä muita.

Kotisivuilla ja erityisesti Facebookissa julkaistu aineisto on monipuolisesti eri henkilöiden ja kaikkien jaostojen tuottamaa, eikä ole syntynyt yksinomaan millään yhdellä taholla. Tätä voi pitää onnistumisena. Ylläpitäjät haluavat jatkossakin rohkaista kaikkia UPS:n toimijoita kertomaan tekemästään seuratyöstä nettisivuille ja muilla kanavilla eri tavoin.

Joitakin jutuista on kirjoitettu paikallislehdissä julkaistavaksi ja ne on käytetty sellaisenaan myös seuran omilla kanavilla. Myös ulkopuolella syntynyttä aineistoa on jaettu omille kanaville, kun se koskee tai voi olettaa kiinnostavan UPS:n jäsenistöä.

Sisällön tuotanto on onnistunut, mutta tavoittaako tieto niitä ihmisiä, joita sen pitäisi? Jäsenistö: Juniorit ja työikäiset, kyllä? Seniori-ikäiset, ei? Entä muut veneilijät ja uusikaupunkilaiset?

**Perinteinen viestintä**

Kun UPS-uutisten julkaiseminen lopetettiin, osa painettuun ja perinteiseen viestintään luottaneista pitkäaikaisista jäsenistä joutui tiedotuksen suhteen pimentoon eikä korvaavaa viestintää vielä keväällä 2017 ollut. Samaan aikaan kevääseen 2017 osui myös seuran sähköpostiosoitteen vaihdos, joka johtui operaattorin uusikaupunki.fi -osoitteiden lopettamisesta. UPS:n uutta sähköpostiosoitetta ei saatu heti toimimaan, vaikka se oli ilmoitettu jäsenille seurakalenterin ja jäsenmaksulomakkeen postituksen yhteydessä. Tämä aiheutti hankaluuksia ja ongelmia tiedonkulussa. Puutteet on nyt havaittu ja niitä korjataan keväällä 2018 jäsenkirjeen avulla.

Seuran toiminnasta on kerrottu myös paikallislehtiin lähetettyjen ennakkojuttujen (Vappupurjehdus, regatta, H-kisat), uutisten (Paviljongin yrittäjät, juniorien syysleiri, syyskokous) ja tulostietojen avulla. Lehtijuttujen määrää ei voi tarkentaa, leikekirjan pito ei ole toiminut.

**Sähköposti**

UPS:n julkinen sähköpostisoite on nyt ups@uudenkaupunginpurjehdusseura.fi, josta postit ohjataan edelleen kommodorille, hallituksen jäsenille sekä webmasterille. Tämän lisäksi hallituksella on käytössä yhteiskäyttöön tarkoitettu osoite, jolla helpotetaan hallituksen sisäistä viestintää. Erillisiä sähköpostiosoitteita on mahdollista luoda seuran eri tarkoituksiin.

**Liite:**

**UPS:n nettisivujen tiedotusta 2017**

UPS:n nettisivujen uudistettu rakenne

* Möljä (aloitussivu, linkit mm. Paviljonkiin ja seuran Facebook-sivulle, Ajankohtaista-palsta)
* UPS (seuratietoja, yhteystiedot, historiaa, toimintasuunnitelmat ja –kertomukset jne.)
* Kilpailut ja muut tapahtumat
* Juniorit
* UPS Kotisatama

Möljä-sivun Ajankohtaista-palstalla on julkaistu ainakin seuraavat tiedotteet, uutiset ja kilpailutulokset:

26.1. matka venemessuille

7.2. kaupungin venepaikkavarausten muutoksesta

19.2. veneilyn perustaitoja oppimaan

20.2. runkokatsastukset

2.3. ravintoloitsijan haku paviljongille

2.3. kevätkokouksen kutsu

23.3. paviljongin ja kotisataman talkoista

10.4. veneiden vuosikatsastukset

18.4. kalanterin päivityksiä (talkoopäivien muutoksia ym.)

27.4. uusi sähköposti ei toimi vielä

28.4. vappupurjehdus tulossa

30.4. talkoot ja lipunnosto samalla kertaa

8.5. muutoksia talkoopäiviin

9.5. kuvia paviljongin talkoista

12.5. uusi suihku-wc-rakennus paikoillaan paviljongilla

16.5. Kotisatama-sivut päivitetty

16.5. Nautic-lehdestä Matilda Ajangon haastattelu linkitetty

24.5. alkeiskurssi junioreille kesäkuussa

12.6. runkokatsastukset

12.6. nuorten veneilyleiri 3.-5.7.

15.6. I varsinainen kilpapurjehdus (tulossa)

26.6. 3 viikkopurjehdus (tulossa)

26.6. Paviljongille uusi ravintolayrittäjä

3.7. Regatta (myöhemmin päivitetty tulokset)

1.8. Paviljonki avoinna viikonloppuna 18.8.-20.8.

3.8. Seksmiilar

10.8. H-veneranking (tulossa)

11.8. Kotisataman kuulumisia

12.8. H-veneranking, ensimmäisen kisapäivän tuloksia

14.8. H-veneranking, lopulliset tulokset

20.8. Valssipurjehduksen tulokset

28.9. Juniorit syysleirillä

11.10. veneluettelo lisätty nettisivuille

18.10. talkoot paviljongilla (tulossa)

30.10. syyskokous 3.11.

6.11. syyskokouksen palkintojenjako

22.11. syyskokouksen uutisointia, v. 2018 toimintasuunnitelmat lisätty nettisivuille